    Ọ̀pọ̀lọpọ̀ àwọn iwin ni a tún ba pàdé lẹ́yìn èyí, ìgbà tí o tilẹ̀ ṣe èrù wọn kò bà wá mọ. A kò rin púpọ̀ nígbà tí a bá ọ̀kan pàdé tí o tilẹ̀ di ọ̀rẹ́ wa gidi, Ìrànlọ́wọ́ ni orúkọ rẹ̀ ń jẹ́. Òun ló wí fún wa pé òun ni òun yọ Àkàrà-oogùn nínú ìtìmọ́lé Àgbákò, òun lo sì fún wa ní ìmọ̀ràn bí a ó tì ṣe tí a kò fi ní dé ìlú àwọn ẹyẹ ní ibi tí ògòngò ti n ṣe ọba wọn. Ó wí fún wa pé bí wọ́n bá rí ni, wọn ó fi ojú wa rí nǹkan nítorí ohun ti àwọn Àkàrà-oogun ti sẹ si wọn. O fi ọna kan báyìí hán wa, òun ni a sì gbà títí a fi fi ìlú àwọn ẹyẹ sílẹ̀ ní ibi tí ògòǹgò ti ń ṣe ọba wọn.
    Opolopo awon iwin ni a tun ba pade leyin eyi, igba ti o tile se eru won ko ba wa mo. A ko rin pupo nigba ti a ba okan pade ti o tile di ore wa gidi, Iranlowo ni oruko re n je. Oun lo wi fun wa pe oun ni oun yo Akara-oogun ninu itimole Agbako, oun lo si fun wa ni imoran bi a o ti se ti a ko fi ni de ilu awon eye ni ibi ti ogongo ti n se oba won. O wi fun wa pe bi won ba ri ni, won o fi oju wa ri nnkan nitori ohun ti awon Akara-oogun ti se si won. O fi ona kan bayii han wa, oun ni a si gba titi a fi fi ilu awon eye sile ni ibi ti ogongo ti n se oba won.